《浪淘沙 花事将了，春愁正深，追悼雪舫、风琴两姊》
清代·萧恒贞

风雨五更寒。姊妹花残。洛阳挥手听啼鹃。弹指光阴回首梦，卅有三年。

遗稿忍轻删。镜底重看。此中添我泪汍澜。一读一回肠断处，留与青山。

作者简介：萧恒贞，字月楼，高安人，芗泉方伯妹，山西泽州知府丹徒周天麟室，天麟亦工词，闺中唱和，人以赵管比之。